ไฟแนนซ์ทูเดย์
...บรรษัทประกันสินเชื่ออุตสาหกรรมขนาดย่อม (บสย.) เป็นองค์กรที่มีบทบาทสำคัญในการช่วยผู้ประกอบการเอสเอ็มอีที่ได้รับผลกระทบจากการขึ้นค่าแรง 300 บาทของรัฐบาล และการแข็งค่าของเงินบาทในช่วงนี้ จึงเป็นเรื่องที่กระทรวงการคลังควรให้ความสำคัญกับองค์กรนี้ โดยการเร่งหากรรมการผู้จัดการคนใหม่เพื่อเข้ามาขับเคลื่อนองค์กร
16 พ.ค. 2556

...บรรษัทประกันสินเชื่ออุตสาหกรรมขนาดย่อม (บสย.) เป็นองค์กรที่มีบทบาทสำคัญในการช่วยผู้ประกอบการเอสเอ็มอีที่ได้รับผลกระทบจากการขึ้นค่าแรง 300 บาทของรัฐบาล และการแข็งค่าของเงินบาทในช่วงนี้ จึงเป็นเรื่องที่กระทรวงการคลังควรให้ความสำคัญกับองค์กรนี้ โดยการเร่งหากรรมการผู้จัดการคนใหม่เพื่อเข้ามาขับเคลื่อนองค์กร
...ธุรกิจอสังหาริมทรัพย์บูม สินเชื่อบ้านขยายตัวมาก น่าจะเป็นโอกาสดีของบรรษัทตลาดรองสินเชื่อที่อยู่อาศัย (บตท.) ที่จะขยายธุรกรรมให้มากขึ้นหลังจากที่องค์กรเงียบเหงามานาน
...ช่วงนี้ สุภา ปิยะจิตติ รองปลัดคลัง งานหนักเรื่องการปิดบัญชีโครงการรับจำนำข้าวของรัฐบาล ปัญหาที่หนักอกเหมือนเดิมคือยังปิดบัญชีไม่ได้ ทำให้ไม่รู้ว่าความเสียหายจากการรับจำนำข้าวนาปีฤดูกาลผลิต 2554/2555 และข้าวนาปรังฤดูกาลผลิต 2555 ขาดทุนกี่หมื่นล้านบาท
...มีการประเมินกันว่า การจำนำข้าวจะเสียหายขาดทุนปีละไม่ต่ำกว่า 1 แสนล้านบาท ซึ่งจะถูกผลักให้นำเงินงบประมาณมาใช้ เพื่อไม่ให้กระทบกับเงินที่มาใช้รับจำนำข้าววงเงิน 5 แสนล้านบาท เพราะไม่เช่นนั้นรัฐบาลจะต้องกู้เพิ่มทุกปี เป็นเป้าจุดอ่อนให้ถูกโจมตี
... จุฬารัตน์ สุธีธร ผู้อำนวยการสำนักงานบริหารหนี้สาธารณะ (สบน.) กู้เงินจาก พ.ร.ก.น้ำ 3.5 แสนล้านบาท มากองไว้ให้รัฐบาลใช้เรียบร้อยแล้ว แต่โครงการที่จะมาใช้เงินยังไม่แน่นอนว่าจะเริ่มดำเนินการได้เมื่อไร และเป็นโครงการอะไร
...ด้าน อังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) ดันสินเชื่อบ้าน 0% นาน 8 เดือน ช่วยเหลือคนมีรายได้น้อย ยันไม่ได้เป็นการปั่นฟองสบู่ธุรกิจอสังหาฯ เพราะคนรายได้น้อยซื้อบ้านเพื่ออยู่จริงๆ ไม่ได้เก็งกำไรที่เป็นต้นเหตุสำคัญของฟองสบู่ 
...ธนาคารพาณิชย์ทุกแห่งร่วมใจออกแคมเปญช่วยเหลือเอสเอ็มอีที่ได้รับผลกระทบจากค่าเงินบาท หลังจากแบงก์ชาติขอความร่วมมือมา โดยขายป้องกันความเสี่ยงอัตราแลกเปลี่ยนให้ในราคาค่าธรรมเนียมที่ย่อมเยา และเมื่อ บสย.เข้ามาช่วยค้ำประกันก็ยิ่งทำให้สบายใจในการให้กู้ ร่วมไม้ร่วมมือช่วยกันให้จริงจัง ทุกคนก็คงไปรอด
...แบงก์กรุงเทพ ยิ้มน้อยยิ้มใหญ่ที่ใช้ โป๊ป ธนวรรธน์ คุณชายปวรรุจ เป็นพรีเซ็นเตอร์ประกันชีวิตเกลนเฟิร์ส เบี้ยประกันพุ่งกระฉูดตามกระแสคุณชายจุฑาเทพ